O caso ye que Ainielle, gracias a o libro de Llamazares, s'ha convertiu en un d'os despoblaus más famosos d'Espanya, y ha estau mientres sobre tot a decada de 1990 o foco de peregrinación de más caminants y excursionistas que garra atro. Ista «atra plevia amariella», que diz Satué, ha comportau actuacions espontanias, bienintencionadas u no, y descoordinadas, de bells vesitants. Os uns, que han desbrozau aleatoriament puestos d'o lugar, atros deixando exprisions y notetas y, en o pior d'os casos, basura y encara bella pintada (graffitti) en os muros de piedra.